Obrazec št. 6

|  |
| --- |
| VZOREC POGODBE |

**Univerza v Ljubljani, Pedagoška fakulteta, Kardeljeva ploščad 16, 1000 Ljubljana**, ki jo zastopa

dekanja, prof. dr. Karmen Pižorn (v nadaljevanju: naročnik),

davčna številka naročnika: SI61412198,

matična številka naročnika: 1627082

in družba

…………………………………………………………………………………………………,

ki jo zastopa ……………………………….(v nadaljevanju: izvajalec),

davčna številka: ………………………,

 matična številka: …………………..….,

Transakcijski račun: ……………………………………..………., Banka: ……………………

skleneta naslednjo

**Pogodbo o izvajanju okolju prijaznih storitev čiščenja**

**poslovnih prostorov na Kardeljevi ploščadi 16 in Vegovi ulici 4, Ljubljana**

**UVODNE DOLOČBE**

1. **člen**

Pogodbeni stranki uvodoma ugotavljata, da :

* je naročnik na podlagi Zakona o javnem naročanju izvedel javni razpis za oddajo javnega naročila storitev za **Okolju prijazne storitve čiščenja poslovnih prostorov na Kardeljevi ploščadi 16 in Vegovi ulici 4, Ljubljana**, ki je bil objavljen na Portalu javnih naročil dne \_\_, pod številko objave JN\_\_\_\_/\_\_\_\_;
* je naročnik na podlagi javnega razpisa iz prve alineje in prejetih ponudb z Obvestilom o odločitvi o oddaji javnega naročila številka \_\_, z dne\_\_, izbral izvajalca kot najugodnejšega ponudnika za izvedbo javnega naročila;
* je izvajalec tehnično in kadrovsko sposoben izvesti predmet javnega naročila.

S to pogodbo se pogodbeni stranki dogovorita o splošnih pogojih izvajanja predmeta javnega naročila. Sestavni del te pogodbe so pogoji, določeni z razpisno dokumentacijo naročnika, in ponudbena dokumentacija izvajalca.

**PREDMET POGODBE**

1. **člen**

Pogodbeni stranki ugotavljata, da so predmet te pogodbe okolju prijazne storitve čiščenja poslovnih prostorov na Kardeljevi ploščadi 16 in Vegovi ulici 4, Ljubljana, za potrebe Pedagoške fakultete Univerze v Ljubljani (in Srednje vzgojiteljske šole Gimnazije in umetniške gimnazije), za obdobje 2 let.

Vrsta, lastnosti, opis storitev, kakovost in cene so podrobno opredeljeni v razpisni dokumentaciji naročnika in izvajalčevi ponudbi, ki sta sestavni del te pogodbe.

1. **člen**

Izvajalec se obvezuje, da bo ves čas trajanja te pogodbe spoštoval pogoje in zahteve določene z razpisno dokumentacijo po javnem naročilu iz 1. člena te pogodbe in svojo ponudbo z dne\_\_, na podlagi katere je bil izbran.

**NAČIN IZVAJANJA STORITEV**

1. **člen**

Izvajalec je dolžan organizirati in izvajati storitve čiščenja na način, da se zagotovi nemoten potek delovnega procesa pri naročniku.

Z oziroma na predhodno navedeno je izvajalec dolžan organizirati in izvajati storitve rednega dnevnega čiščenja izven glavnega poslovnega časa naročnika, v skladu s tehničnimi specifikacijami (popoldne in zvečer).

Natančne termine izvajanja storitev rednega čiščenja, bosta naročnik in izvajalec sporazumno dogovorila.

Storitve generalnega čiščenja se bodo izvajale 1 *(enkrat)* letno, na podlagi predhodnega dogovora z naročnikom, predvidoma v času kolektivnih dopustov pri naročniku.

**5. člen**

Izvajalec je dolžan ob podpisu te pogodbe predložiti naročniku seznam čistilnega kadra, ki bo opravljal storitve čiščenja na posameznih lokacijah.

Izvajalec je dolžan zaradi varovanja osebnih podatkov in občutljivosti dokumentov, ki se nahajajo v poslovnih prostorih naročnika, zagotoviti stalnost kadrovske zasedbe. Ob morebitni zamenjavi ali nadomeščanju čistilnega kadra, je izvajalec dolžan o tem nemudoma obvestiti naročnika, najkasneje pa do pričetka izvajanja del te osebe v prostorih naročnika.

**POGODBENA CENA IN PLAČILNI POGOJI**

1. **člen**

Skupna pogodbena vrednost za predmet pogodbe za celotno pogodbeno obdobje štirindvajset (24) mesecev, po ponudbi izvajalca št.: \_\_\_\_\_\_\_\_\_\_\_\_\_\_\_\_, z dne\_\_\_\_\_\_\_\_\_\_\_\_\_, obrazcu povzetek predračuna (rekapitulacija) in obeh obrazcih predračuna (OBR 8 a in 8b), ki so sestavni del te pogodbe, znaša \_\_\_\_\_\_\_\_\_\_\_\_\_\_ € brez, oziroma \_\_\_\_\_\_\_\_\_\_\_\_\_\_\_ € z vključenim DDV.

Cena iz predračuna vključuje vse elemente, iz katerih je sestavljena (razpisane storitve, morebitne popuste, stroške dela, prevozne stroške, zavarovanja ipd. in druge stroške, opredeljene v dokumentaciji v zvezi z oddajo javnega naročila). Naročnik ne dovoli drugih ali dodatnih zaračunavanj.

V ceno storitev čiščenja so vključeni vsi stroški, potrebni za nemoteno izvajanje storitev čiščenja, vključno s stroški vseh čistil, dezinfekcijskih sredstev, delovne opreme in materiala ter vrečkami za smeti.

Pogodbeni stranki soglašata, da pomeni navedena skupna pogodbena vrednost le ocenjeno vrednost, saj se bo dejanski obračun izvedenih storitev opravil glede na dejansko izvedeno število dni čiščenja.

Cena v ponudbi je za čas izvajanja storitve fiksna (nespremenljiva) za celotno obdobje veljavnosti pogodbe.

V primeru, da se bo dejanski obseg čiščenja spremenil (npr. sprememba posameznega poslovnega prostora), bo naročnik prilagodil strošek čiščenja glede na spremenjen obseg površine, cena preračunana na kvadratni meter pa se ne spremeni.

1. **člen**

Izvajalec mora izstaviti račune mesečno do 10. v mesecu, skladno z veljavno davčno zakonodajo, in sicer glede na dejansko opravljeno delo za pretekli mesec (s priloženo specifikacijo števila dni čiščenja, izvedenega na posamezni lokaciji).

1. **člen**

Izvajalec mora izstaviti račun za storitev čiščenja ločeno za vsako lokacijo naročnika posebej, to je Kardeljeva ploščad 16 in Vegova 4, vse Ljubljana.

Tudi za lokacijo Kardeljeva ploščad 16 mora izvajalec naročniku izstavljati dva ločena računa, enega za čiščenje površin Univerze v Ljubljani Pedagoške fakultete in drugega za čiščenje površin Srednje vzgojiteljske šole, gimnazije in umetniške gimnazije Ljubljana. Mesečno izvajalec naročniku izstavlja torej tri (delne) račune.

Iz računa mora biti razviden naslov oz. lokacija čiščenja. Na računu je treba navesti naziv in številko pogodbe.

1. **člen**

Naročnik bo izvajalcu izstavljen račun plačal v roku 30 dni od uradnega datuma prejema računa na transakcijski račun izvajalca.

Naročnik ima možnost v 8 dneh od prejema računa in poročila potrditi ali zavrniti račun in poročilo o opravljenem delu v preteklem mesecu. Izvajalec je dolžan odpraviti pomanjkljivosti, ki so navedene kot razlog za zavrnitev poročila v roku, za katerega se dogovorita izvajalec in naročnik.

V primeru plačilne zamude naročnika, izvajalec lahko obračuna zakonske zamudne obresti v skladu z veljavnimi predpisi.

V primeru, da je zadnji dan za plačilo dela prost dan, se kot zadnji dan za plačilo šteje prvi naslednji delovni dan.

**OBVEZNOSTI POGODBENIH STRANK**

1. **člen**

Naročnik se zavezuje sodelovati z izvajalcem s ciljem, da se storitve po tej pogodbi izvajajo v obojestransko zadovoljstvo ter ga s tem v zvezi obveščati o vseh spremembah in novo nastalih situacijah, ki bi lahko vplivale na izvajanje storitev.

Naročnik se zavezuje izvajalcu zagotoviti potrebne priključke za vodo in električno energijo ter ustrezen prostor za hrambo delovnih in čistilnih sredstev, izvajalec pa se zavezuje k gospodarnemu ravnanju z vodnimi in električnimi viri naročnika.

Naročnik si pridržuje pravico do nenapovedanega preverjanja izvajalca pri izvajanju storitev čiščenja po tej pogodbi ter do preverja izpolnjevanja temeljnih okoljskih zahtev, v skladu z Uredbo o zelenem javnem naročanju.

Naročnik bo izvajalca uvedel v delo in mu zagotovil naslednje materiale (za nameščanje v toaletne prostore naročnika: toaletni papir, papirnate brisače, tekoče milo in osvežilce zraka.

1. **člen**

Izvajalec s podpisom te pogodbe potrjuje, da je v celoti seznanjen z obsegom in zahtevnostjo pogodbenih del ter z razpisnimi pogoji in zahtevami naročnika, določenimi v dokumentaciji v zvezi z oddajo javnega naročila in v tehničnih specifikacijah ter slednje v celoti sprejema. Prevzeta dela se zaveže opraviti strokovno pravilno in kvalitetno kot dober strokovnjak, v skladu s standardi in drugimi tehničnimi predpisi, navodili in priporočili stroke, da bo spoštoval Kodeks poklicne etike članov Sekcije čistilcev objektov pri Obrtni zbornici Slovenije in da bo posloval v skladu z zakonskimi in podzakonskimi predpisi.

V kolikor naročnik ugotovi, da storitev ne ustreza dogovorjeni kakovosti ali ni skladna z naročnikovimi zahtevami in specifikacijami, mora to pisno ugotoviti in zahtevo po spremembi posredovati izvajalcu. Izvajalec se v primeru naročnikove upravičene zahteve po spremembi zaveže, da bo pomanjkljivosti nemudoma odpravil. Izplačilo se vrši po odpravi pomanjkljivosti. V primeru, da se pomanjkljivost ne odpravi ali če se pomanjkljivost ponovi, ima naročnik pravico prekiniti pogodbo in unovčiti menico (finančno zavarovanje za dobro izvedbo pogodbenih obveznosti).

**12. člen**

Izvajalec se zavezuje zagotoviti čistilnemu kadru, ki bo izvajalo storitve čiščenja pri naročniku:

* ustrezna zaščitna sredstva ter poskrbeti, da bodo slednja dejansko uporabljali,
* lastna delovna sredstva, kot so sesalniki, metle, krpe, itd., katera morajo biti ločena glede na namen uporabe *(npr. brisanje jedilnih miz, sanitarnih prostorov, talnih površin in podobno).* Namembnost pripomočkov mora biti barvno opredeljena ali kako drugače jasno označena ter
* čistilna in dezinfekcijska sredstva ter PVC vreče za odpadke.

Izvajalec je dolžan dosledno spoštovati zahtevo po ločenem zbiranju odpadkov, o čemer mora seznaniti tudi čistilni kader, ki bo opravljal storitve čiščenja pri naročniku ter spoštovati predpise s področja varstva okolja.

#### **13. člen**

Izvajalec prevzema obveznost, da bo čistilni kader, ki bo izvajal storitve čiščenja pri naročniku, po zaključenem čiščenju ugasnil svetila, zaprl pipe v sanitarijah, zaprl okna ter zaklenil vrata.

Izvajalec je dolžan zagotoviti, da bo čistilni kader uporabljal ključe poslovnih prostorov naročnika na način, da ne bo prišlo do zlorab oziroma njihove uporabe s strani nepooblaščenih oseb. V primeru izgube ključa s strani posamezne/ga čistilke/ca, je izvajalec dolžan nemudoma obvestiti naročnika. Stroške izdelave novih ključev in morebitne zamenjave ključavnice nosi izvajalec.

**14 . člen**

Izvajalec prevzema vso odgovornost za škodo, ki jo naklepno, iz malomarnosti ali nestrokovnosti povzroči čistilni kader v zvezi z izvajanjem storitev čiščenja poslovnih prostorov naročnika.

S tem v zvezi je dolžan naročnika obvestiti o nastanku vsakršne škode ter mu sporočiti vsako okvaro na opremi in inventarju, ki jo povzroči čistilni kader po lastni krivdi ter škodo na lastne stroške odpraviti v roku 15 *(petnajst)* delovnih dni od dne nastanka škode oziroma od dne, ko je naročnik sam ugotovil.

V primeru, če izvajalec ne odpravi škode v roku in na način, kot ga določi naročnik, lahko naročnik izbere drugega izvajalca po svoji izbiti, ki bo odpravil škodo na stroške prvega izvajalca.

**15. člen**

Izvajalec jamči, da ima za kontrolo kakovosti storitev in strokovnega ravnanja organizirano ustrezno kontrolno službo. Izvajalec se zavezuje, da bo kakovost storitev preverjal in stalno skrbel za odpravo pomanjkljivosti, za katere bo izvedel na podlagi preverjanj ali informacij naročnika.

Izvajalec mora pri izvajanju storitve upoštevati navodila naročnika in vse zahtevane in priporočene varnostne standarde.

**16. člen**

Izvajalec jamči, da bo pri izvajanju storitev upošteval in ravnal skladno z Uredbo o zelenem javnem naročanju (Uradni list RS, št. 51/17; v nadaljnjem besedilu: Uredba o ZeJN) ter naročnikovo razpisno dokumentacijo.

Izvajalec mora v času veljavnosti te pogodbe na naročnikovo zahtevo predložiti dokazila, da površinsko aktivne snovi v dobavljenem blagu (npr. v čistilih) izpolnjujejo zahteve glede biološke razgradljivosti iz Uredbe (ES) št. 648/2004.

V primeru, da izvajalec ne izpolnjuje pogodbenih obveznosti iz tega člena, naročnik lahko začne ustrezne postopke odstopa od pogodbe.

**PARTNERJI/PODIZVAJALCI**

**(Opomba: Določbe v tem poglavju bodo vključene v pogodbo le, če bo izvajalec nastopal skupaj s partnerji/podizvajalci)**

#### **17. člen**

Izvajalec bo pogodbene storitve izvajal s partnerji/podizvajalci, navedenimi v izpolnjenem obrazcu Ponudba, ki je kot priloga sestavni del te pogodbe, v obsegu in načinu, ki je določen v tej prilogi.

**18. člen**

Izvajalec mora med izvajanjem te pogodbe naročnika obvestiti o spremembah informacij iz drugega odstavka 94. člena ZJN-3 in mu poslati informacije o novih podizvajalcih najkasneje v 5 (petih) dneh po spremembi. V primeru vključitve novih podizvajalcev, mora izvajalec v skladu s tretjim odstavkom 94. člena Zakona o javnem naročanju (Uradni list RS, št. 91/15 in naslednji; *v nadaljevanju besedila: ZJN-3*) skupaj z obvestilom naročniku med drugim predložiti podatke in dokumente:

- kontaktne podatke in zakonite zastopnike novih podizvajalcev;

- pisno zahtevo novega podizvajalca za neposredno plačilo, če to zahteva.

V razmerju do naročnika izvajalec v celoti odgovarja za izvedbo storitev, ki so predmet te pogodbe.

Če naročnik ugotovi, da storitve izvaja podizvajalec, ki ga izvajalec ni navedel v svoji ponudbi oziroma ni dogovorjen s to pogodbo oziroma izvajalec ni prijavil podizvajalca na način, določen v tem členu, ima pravico odpovedati to pogodbo. Naročnik si pridržuje pravico, da lahko na kraju, kjer se storitve izvajajo, kadarkoli preveri delavce kateregakoli od podizvajalcev, ki opravljajo dela. Vsi delavci so naročniku dolžni dati verodostojne podatke.

**19. člen**

**/če bo podizvajalec zahteval neposredna plačila/**:

Neposredna plačila podizvajalcem po tej pogodbi so obvezna. Izvajalec pooblašča naročnika, da na podlagi potrjenih računov neposredno plačuje podizvajalcem dela, ki jih bodo ti opravljali po neposredni pogodbi. Izvajalec mora računu obvezno priložiti predhodno potrjene račune podizvajalca (-cev), ki so opravljali storitve po neposredni pogodbi.

/**če podizvajalec ne bo zahteval neposrednega plačila/**:

Izvajalec mora naročniku najpozneje v šestdesetih (60) dneh od plačila končnega računa poslati svojo pisno izjavo in pisno izjavo podizvajalca, da je podizvajalec prejel plačilo za izvedene storitve, neposredno povezano s predmetom javnega naročila.

**ZAVAROVANJE POGODBENIH OBVEZNOSTI**

**20. člen**

Izbrani izvajalec bo moral ob podpisu pogodbe oziroma najkasneje v roku 10 *(deset)* delovnih dni po podpisu pogodbe, naročniku predložiti originalno, nepreklicno in brezpogojno finančno zavarovanje za dobro izvedbo pogodbenih obveznosti – menico, ki je priloga te dokumentacije, v višini 5% pogodbene vrednosti z DDV*,* unovčljivo na prvi poziv in veljavno še vsaj 60 *(šestdeset)* dni po preteku roka trajanja pogodbe za izvedbo tega javnega naročila.

V primeru ponudbe s podizvajalci, gornjo izjavo predloži glavni izvajalec, v primeru skupne ponudbe pa nosilec posla.

Naročnik bo unovčil menico, dano za dobro izvedbo pogodbenih obveznosti, če izbrani izvajalec:

* ne bo pričel izvajati svojih pogodbenih obveznosti, v skladu z določili pogodbe,
* ne bo pravočasno izpolnil svojih pogodbenih obveznosti, v skladu z določili pogodbe,
* ne bo pravilno izpolnil svojih pogodbenih obveznosti, v skladu z določili pogodbe,
* bo prenehal izpolnjevati svoje pogodbene obveznosti, v skladu z določili pogodbe.

Naročnik lahko uveljavi finančno zavarovanje za dobro izvedbo pogodbenih obveznosti tudi v primeru delne izpolnitve pogodbenih obveznosti ali v primeru, da izvajalec odstopi od pogodbe.

**ODSTOP OD POGODBE**

**21. člen**

Pogodbeni stranki soglašata, da lahko naročnik odstopi od te pogodbe, če:

* izvajalec ne izpolnjuje več pogojev po Zakonu o javnem naročanju,
* izvajalec preneha s poslovanjem,
* izvajalec ne spoštuje svoje ponudbe na podlagi katere je bil izbran, zahtev naročnika in določil te pogodbe,
* naročnik nima zagotovljenih sredstev s strani financerja,
* pri naročniku preneha potreba po izvajanju te storitve.

Naročnik si pridržuje pravico, da ob neizpolnjevanju te pogodbe s strani izvajalca odstopi od te pogodbe, o čemer mora pisno obvestiti izvajalca, in sicer najmanj 90 dni pred nameravanim odstopom, razen v primeru iz prve, druge in tretje alineje prvega odstavka tega člena, ko ima naročnik pravico takoj odstopiti od te pogodbe.

Vsaka od pogodbenih strank lahko odstopi od pogodbe, v primeru, da druga stranka krši določbe te pogodbe oziroma zahteve razpisne dokumentacije. Odpovedni rok je 90 dni in prične teči z dnem prejema poštne pošiljke. Odstop od pogodbe mora biti v vsakem primeru pisen.

Pogodbeni stranki lahko sporazumno odstopita od pogodbe v primeru, da obe pogodbeni stranki o tem soglašata.

**22. člen**

V primeru nepravočasne izvedbe javnega naročila po preteku veljavnosti te pogodbe iz objektivnih razlogov, lahko pogodbeni stranki veljavnost pogodbe podaljšata za čas do oddaje novega javnega naročila oz. do podpisa pogodbe z izbranim ponudnikom.

Pogodbeni stranki lahko z aneksom veljavnost pogodbe podaljšata tudi v primeru, če ob izteku pogodbe pogodbena vrednost še ni v celoti počrpana, do počrpanja celotne vrednosti pogodbe.

**VARSTVO OSEBNIH PODATKOV**

**23. člen**

Izvajalec se obvezuje, da bo varoval kot zaupne vse informacije, podatke in dokumente, s katerimi se bo seznanil med izvajanjem svojih obveznosti po tej pogodbi in jih uporabljal izključno za izvedbo tega javnega naročila ter poskrbel, da se prepreči vsakršno njihovo nepooblaščeno obdelavo in/ali posredovanje nepooblaščenim osebam.

Čistilnemu kadru izvajalca je prepovedan vpogled v dokumente, ki se nahajajo oziroma hranijo v poslovnih prostorih naročnika. Izvajalec je dolžan obvestiti svoj kader, da v kolikor pri svojem delu pridejo v stik s podatki in informacijami, so jih dolžni varovati kot zaupne.

Izvajalec se zavezuje varovati osebne podatke tako v času izvrševanja te pogodbe, kakor tudi po prenehanju njene veljavnosti.

V primeru kršitve določb o varstvu osebnih podatkov je izvajalec odškodninsko odgovoren po splošnih pravilih civilnega prava.

**TRAJANJE POGODBE**

**24. člen**

Pogodba se sklepa za obdobje 2 (dveh) let in sicer od 01. 07. 2025 do 30. 06. 2027.

Pogoji te pogodbe so veljavni ves čas trajanja pogodbe. Spreminjajo se s pisnim aneksom, ki ga skleneta pogodbeni stranki.

**PROTIKORUPCIJSKA KLAVZULA**

**25. člen**

Ta pogodba je nična, če kdo v imenu ali na račun druge pogodbene stranke predstavniku, ali posredniku organa ali organizacije javnega sektorja obljubi, ponudi, ali da kakšno nedovoljeno korist za:

* pridobitev posla;
* za sklenitev posla pod ugodnejšimi pogoji;
* za opustitev dolžnega nadzora nad izvajanjem pogodbenih obveznosti;
* za drugo ravnanje ali opustitev, s katerim je organu ali organizaciji iz javnega sektorja povzročena škoda, ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

**RAZVEZNI POGOJ**

**26. člen**

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti

 delovne, okoljske ali socialne zakonodaje s strani izvajalca ali podizvajalca ali

* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
* plačilom za delo,
* delovnim časom,
* počitki,
* opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

**27. člen**

Naročnik bo po izteku vsakih 6 (šest) mesecev od sklenitve te pogodbe preveril ali je na dan tega preverjanja pri izvajalcu ali podizvajalcu izpolnjena ena ali več naslednjih okoliščin:

1.) če izvajalec ali njegov podizvajalec ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan preverjanja znaša petdeset (50) EUR ali več. Šteje se, da izvajalec ali njegov podizvajalec ne izpolnjuje obveznosti iz prejšnjega stavka tudi, če na dan preverjanja ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne preverjanja;

2.) če je izvajalec ali njegov podizvajalec izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami;

3.) je v zadnjih 3 (treh) letih pred dnevom preverjanja pristojni organ Republike Slovenije ali druge države članice ali tretje države pri izvajalcu ali njegovemu podizvajalcu ugotovil najmanj 2 (dve) kršitvi v zvezi s:

* plačilom za delo,
* delovnim časom,
* počitki,
* opravljanjem dela na podlagi pogodb civilnega prava kljub obstoju elementov delovnega razmerja ali
* v zvezi z zaposlovanjem na črno,

za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Če je izvajalec ali njegov podizvajalec pravna oseba, s sedežem v drugi državi članici ali tretji državi, mora izvajalec zase in za svojega podizvajalca v roku 5 (petih) dni po poteku vsakih 6 (šest) mesecev od sklenitve pogodbe kot dokazilo, da nista izpolnjena razloga iz 1. in 3. točke prejšnjega odstavka, naročniku posredovati potrdilo, ki ga izda pristojni organ v drugi državi članici ali tretji državi. V primeru, da izvajalec ne dostavi dokazil v roku 5 (petih) dni po poteku vsakih 6 (šest) mesecev od sklenitve pogodbe, se šteje, da so izpolnjene okoliščine iz prejšnjega odstavka tega člena. (ta odstavek v pogodbi ostane če je izvajalec/podizvajalec s sedežem izven Slovenije oziroma ostane v delu, ki se nanaša na podizvajalce).

**28. člen**

V primeru ugotovljene izpolnitve okoliščine iz prejšnjega člena bo naročnik v roku 5 (petih) dni o tem obvestil izvajalca in takoj, vendar najkasneje 30 dni od poteka roka za preverjanje iz prejšnjega člena, začel nov postopek javnega naročanja.

**VIŠJA SILA**

**29. člen**

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje pogodbenih strank in ki jih pogodbeni stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

Pogodbena stranka, na strani katere je višja sila nastala, je dolžna sopogodbenika pisno obvestiti o nastopu in tudi prenehanju višje sile takoj, ko je to mogoče, najkasneje pa v dveh delovnih dneh po nastanku le-te in predložiti verodostojne dokaze o obstoju in trajanju višje sile. Nobena od pogodbenih strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

**SPREMEMBE POGODBE**

**30. člen**

Pogodba se lahko spremeni ali dopolni s pisnim dodatkom, ki ga sprejmeta in podpišeta obe pogodbeni stranki. Če katerakoli od pogodbenih določb je ali postane neveljavna, to ne vpliva na ostale pogodbene določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

**REŠEVANJE SPOROV**

**31. člen**

Morebitne spore bosta stranki reševati sporazumno. V primeru, da sporazumna rešitev ne bi bila mogoča, je v zadevi pristojno sodišče po sedežu naročnika.

**DRUGE DOLOČBE**

**32. člen**

Izvajalec se obvezuje ob podpisu pogodbe predložiti izjavo o lastniški strukturi v skladu s 6. odstavkom 14. člena Zakona o integriteti in preprečevanju korupcije. Izjava je priloga pogodbe.

 **33. člen**

Skrbnik pogodbe s strani naročnika je \_\_\_\_\_\_\_\_\_\_\_\_\_\_\_\_\_\_\_, kontakt:\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Skrbnik pogodbe s strani izvajalca je \_\_\_\_\_\_\_\_\_\_\_\_\_\_\_\_\_\_\_\_, kontakt:\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Kontaktna pooblaščena oseba na strani naročnika, za izvajanje te pogodbe je \_\_\_\_\_\_\_\_\_\_\_\_\_\_\_\_\_\_\_, kontakt:\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Kontaktna pooblaščena oseba na strani izvajalca, za izvajanje te pogodbe je \_\_\_\_\_\_\_\_\_\_\_\_\_\_\_\_\_\_\_, kontakt:\_\_\_\_\_\_\_\_\_\_\_\_\_\_\_\_\_\_\_\_\_\_\_\_..

**29. člen**

Ta pogodba je sestavljena v štirih (4) enakih izvodih, od katerih prejme vsaka pogodbena stranka po dva (2) izvoda.

|  |  |
| --- | --- |
| Številka: | Številka:  |
|  |  |
| Datum: | Datum: |
|  |  |

|  |  |
| --- | --- |
| IZVAJALEC: | NAROČNIK: |
|  | UNIVERZA V LJUBLJANI |
|  | PEDAGOŠKA FAKULETA |
|  | dekanja prof. dr. Janez Vogrinc |

**Priloga:**

* Izjava o udeležbi fizičnih in pravnih oseb v lastništvu ponudnika

Opomba: Vsako stran vzorca pogodbe mora ponudnik parafirati (podpisati), s čimer potrjuje, da je seznanjen z njeno vsebino in se z njo strinja. Pogodbe ni potrebno izpolniti.

Ponudnik v sistemu e-JN vzorec pogodbe naloži v razdelek »Drugi dokumenti oziroma druge priloge« v .pdf datoteki.